b'\n_START_ARTICLE_\nAltain tasavalta Turkvision laulukilpailussa\n_START_SECTION_\n2013\n_START_PARAGRAPH_\nAltain tasavalta osallistui kaikkien aikojen ensimm\xc3\xa4iseen Turkvision laulukilpailuun Turkin Eski\xc5\x9fehiriss\xc3\xa4 vuonna 2013. Altain tasavallassa j\xc3\xa4rjestettiin valintakilpailu 21. marraskuuta. Siell\xc3\xa4 sit\xc3\xa4 edustamaan valittiin Artur Marlujokov. 5. joulukuuta kerrottiin, ett\xc3\xa4 edustuskappale on \xe2\x80\x9dAltayym Menin\xe2\x80\x9d (\xd0\x90\xd0\xbb\xd1\x82\xd0\xb0\xd0\xb9\xd1\x8b\xd0\xbc \xd0\x9c\xd0\xb5\xd0\xbd\xd0\xb8\xd0\xbd)._NEWLINE_Marlujokov p\xc3\xa4\xc3\xa4si semifinaalista jatkoon ja sijoittui finaalissa viidenneksi 189 pisteell\xc3\xa4.\n_START_SECTION_\n2014\n_START_PARAGRAPH_\nHein\xc3\xa4kuussa 2014 tiedotettiin, ett\xc3\xa4 Altain tasavalta osallistuu my\xc3\xb6s vuoden 2014 kilpailuun. Syyskuussa 2014 julkaistulla p\xc3\xa4ivitetyll\xc3\xa4 osallistujalistalla Altai ei kuitenkaan en\xc3\xa4\xc3\xa4 ollut mukana, eik\xc3\xa4 osallistunut itse kilpailuun. Syyt\xc3\xa4 t\xc3\xa4lle ei kerrottu.'